 Ekliziastis 8  Ònye dị ka onye maara ihe? Ònyekwa maara nkọwa ihe? Amamihe mmadụ na-eme ka ihu ya na-egbu maramara, ọbụna ihu ya nke gbarụrụ agbarụ na-agbachapụkwa.Ana m asị: Debe iwu eze, meekwa ya nihi iyi ị ṅụrụ nihu Chineke.Emela ọsọ ọsọ isi nihu ya pụọ. Etinyela aka nihe ọjọọ. Nihi na ọ bụ ihe niile masịrị ya ka ọ ga-eme,nihi na okwu eze dị ike; ònyekwa nwere ike ịsị ya: Gịnị ka ị na-eme?Ihe ọjọọ ọ bụla agaghị abịara onye na-edebe iwu, obi nke maara ihe ga-ama ma oge ma ikpe.E nwere oge nakwa ikpe maka ihe niile, nihi na ọdachi nke na-adakwasị ụmụ mmadụ dị ọtụtụ.Nihi na ọ dịghị onye maara ihe ga-eme, nihi na ònye pụrụ ịgwa ya otú ọ ga-esi mee?E nweghị mmadụ nwere ike nebe mmụọ dị ijichi mmụọ ya; o nweghịkwa ike igbochi ụbọchị ọnwụ ya; ọ dịghịkwa onye a na-agụpụ nagha ahụ. Ajọ omume agaghịkwa emere ndị na-emikpu onwe ha nime ya ụzọ mgbapụ.Ihe a dum ka m hụworo, m wee jiri obi m tụlee ọrụ niile a rụworo nokpuru anyanwụ, noge mmadụ chịworo mmadụ ibe ya ọchịchị nchịgbu.Ma, nagbanyeghị na ọ dị otú a, ahụwo m ka a na-eli ndị ajọ omume, ahụwokwa m otú ha si abata na otú ha si apụ nebe nsọ, e wee chefuo ha nobodo nke ha nọ na ya mee ihe ọjọọ. Nke a kwa bụ ihe efu.Ọ bụ nihi emeghị ihe e kpere nikpe ngwa ngwa banyere ọrụ ọjọo mere obi ji kaa ụmụ mmadụ nke ukwuu ime ihe ọjọọ.Ọ bụ ezie na onye mmehie pụrụ ịnọ na-eme ihe ọjọọ otu narị ugboro ma nọruo ogologo oge na-eme otú masịrị ya, ma mụ onwe m makwaara na ọ ga-adịrị ndị na-atụ egwu ezi Chineke mma, nihi na ha tụrụ egwu ya.Ma ọ gaghị adịrị onye ajọ omume mma ma ọlị, ọ gaghịkwa eme ka ụbọchị ndụ ya, nke dị ka onyinyo, dị ogologo, nihi na ọ dịghị atụ egwu Chineke.E nwere ihe efu a na-eme nụwa, na e nwere ndị ezi omume ihe na-eme dị ka à ga-asị na ha na-arụ ọrụ ndị ajọ omume, e nwekwara ndị ajọ omume ihe na-eme dị ka à ga-asị na ha na-arụ ọrụ ndị ezi omume. Asịrị m na nke a kwa bụ ihe efu.Mụ onwe m sịrị na ịṅụrị ọṅụ dị mma, nihi na ụmụ mmadụ enweghị ihe ọzọ dị mma nokpuru anyanwụ karịa iri ihe na ịṅụ ihe na ịṅụrị ọṅụ, na ọ ga-abụkwa òkè ha nọrụ ha gbalịsiri ike na-arụ nụbọchị ndụ ha, nke ezi Chineke nyere ha nokpuru anyanwụ.Nihi ihe a, m ji obi m na-achọ amamihe, ka m hụkwa ọrụ a na-arụ nụwa, nihi na e nwere onye ụra na-adịghị aga nanya, ma ọ bụ nehihie ma ọ bụ nabalị.M wee hụ ọrụ niile nke ezi Chineke, otú ụmụ mmadụ na-enweghị ike ịchọpụta ọrụ a rụworo nokpuru anyanwụ; nagbanyeghị otú ụmụ mmadụ na-agbalịsi ike ịchọ ya, ha adịghị achọpụta ya. Ọ bụrụgodị na ha asị na amamihe ha zuuru ha ịmata ya, ha agaghị enwe ike ịchọpụta ya. 